Jacaranda se Rian ongedeerdRian van Heerden (Foto: Facebook via Rian van Heerden) Die gewilde JacarandaFM-radiopersoonlikheid, Rian van Heerden, het Vrydagmiddag gerugte ontken dat hy oorlede is. Volgens ŉ verklaring wat deur die radiostasie uitgereik is, doen gerugte die ronde dat die omstrede radio-omroeper doodgeskiet is. JacarandaFM word glo sedert Vrydagoggend oorval met oproepe van luisteraars wat gehoor het Van Heerden is vroegoggend oorlede. “Ek bevestig net dat ek nie geskiet is nie en dat ek wel oukei is, so kom ons almal gaan aan met ons werk,” het die omroeper in ŉ podsending van hom laat hoor. Dié nuus volg kort op vals gerugte dat die man wat betrokke was in die Spur-voorval, ook geskiet en oorlede is.